stanford-oval/wikipedia huggingface dataset:
Cate Blanchett

| Cate Blanchett |
| --- | --- |
 Cate Blanchett vuonna 2023.
Henkilötiedot
Koko nimi:  Catherine Elise Blanchett
Syntynyt: 14. toukokuuta 1969 (ikä 55) Melbourne, Victoria, Australia
Ammatti:  näyttelijä, tuottaja, teatteriohjaaja
Puoliso:  Andrew Upton (vih. 1997)
Lapset:  4
Näyttelijä
Aktiivisena:  1992–
Merkittävät roolit:   Elisabeth  Taru sormusten herrasta  Lentäjä  Paljastavat merkinnät  I’m Not There  Blue Jasmine  Carol 
Palkinnot
  Parhaan naissivuosan Oscar 2004 Lentäjä Parhaan naispääosan Oscar  2013  Blue Jasmine  
 Nimikirjoitus
Aiheesta muualla
IMDb 
Elonet
AllMovie
Catherine Élise ”Cate” Blanchett (s. 14. toukokuuta 1969 Melbourne, Victoria) on australialainen kahdesti Oscar-palkittu näyttelijä. Oscarin lisäksi hänet on palkittu kolmella SAG-palkinnolla, neljällä Golden Globella ja neljällä Baftalla.
Kansain­välisesti hän tuli tunnetuksi roolistaan vuoden 1998 elo­kuvassa Elisabet, josta hänet palkittiin Baftalla ja Golden Globella ja josta hän sai ensimmäisen Oscar-ehdokkuutensa. Hänet tunnetaan myös haltia Galadrielin roolista Taru sormusten herrasta -elo­kuva­tri­logiassa (2001–2003) ja Hobitti-tri­logiassa (2012–2014). Vuonna 2004 Blanchett palkittiin parhaan nais­sivu­osan Oscarilla Katharine Hepburnin roolistaan elo­kuvassa Lentäjä.
Muita hänen merkittäviä elokuviaan ovat Babel (2006), Paljastavat merkinnät (2006), Benjamin Buttonin uskomaton elämä (2008) ja Carol (2015). Roolistaan Woody Allenin elo­kuvassa Blue Jasmine (2013) hänet palkittiin parhaan nais­pää­osan Oscarilla, Golden Globella, Baftalla ja SAG-palkinnolla.
Varhainen elämä

Cate Blanchett syntyi Australian toiseksi suurimman kaupungin Melbournen lähiössä Ivanhoessa. Hänen isänsä Robert Blanchett oli texaslainen Yhdysvaltain laivaston kersantti, joka myöhemmin toimi mainos­alalla. Hänen australialainen äitinsä June Blanchett työskenteli opettajana ja sitten yrittäjänä. Vuonna 1979 Blanchettin ollessa kymmenen vuoden ikäinen, hänen isänsä kuoli sydän­kohtaukseen. Blanchettin vanhempi veli Bob Blanchett työskentelee tieto­kone­insinöörinä ja nuorempi sisko Geneviève Blanchett lavastus- ja puvustus­suunnittelijana teatterissa. [lähde? ]
Blanchett kävi perus­koulun Melbournen Ivanhoe East Primary Schoolissa. Hän aloitti opiskelunsa Melbournen Methodist Ladies’ Collegessa. Seuraavaksi hän opiskeli taloustiedettä ja kuvataidetta Melbournen yliopistossa ennen matkustamistaan ulko­maille. Palattuaan Australiaan Blanchett muutti Sydneyhin ja alkoi opiskella National Institute of Dramatic Artissa. [lähde? ]
Ura > Teatteri

Valmistuttuaan 1992 Blanchett aloitti näyttelijän uransa teatterissa. Hänen ensimmäinen pää­roolinsa lavalla oli vuoden 1993 David Mametin näytelmässä Oleanna. Kaksiroolisessa näytelmässä hänen vasta­näyttelijänään oli Geoffrey Rush. Vuosina 1994–1995 hän esitti Opheliaa Company B:n näytelmässä Hamlet, jonka ohjasi Neil Armfield ja jonka pää­osia esittivät Geoffrey Rush ja Richard Roxburgh. Vuonna 2004 Blanchett näytteli roolin Henrik Ibsenin Hedda Gablerina Sydneyn Theatre Companyssä. Näytelmää esitettiin samalla roolituksella myös New Yorkin Brooklyn Academy of Music’s Harvey teatterissa vuonna 2006, kaikki näytökset olivat loppuun myytyjä. Vuonna 2008 Blanchett esiintyy Sydney Theatre Companyn näytelmässä The War of the Roses ja vuonna 2009 Liv Ullmannin ohjaamassa näytelmässä A Streetcar Named Desire. [lähde? ]
Vuonna 2008 hän ja hänen miehensä Andrew Upton aloittivat kolmi­vuotisen sopimuksen Sydney Theatre Companyn taiteellisina johtajina. Sopimuksen mukaan heillä oli mahdollisuus käyttää kolme kuukautta joka vuosi muihin toimiin. Blanchettin kausi taiteellisena johtajana päättyi vuonna 2013.selvennä
Ura > Televisio

Ennen elo­kuva­uraansa Blanchett esiintyi australialaisissa mini­sarjoissa Heart­land (1994) ja Bordertown (1995) sekä sarjan Police Rescue jaksossa The Loaded Boy (1993).
Ura > Elokuva

Blanchettin ensimmäinen elo­kuva­esiintyminen oli vuonna 1997 japanilaisten kaappaamana australialaisena sairaan­hoitajana elo­kuvassa Tie paratiisiin. Hän teki ensimmäiset pää­roolinsa saman vuoden elo­kuvissa Oscar & Lucinda – kohtalon korttipeli sekä Thank God He Met Lizzie.
Blanchettin läpi­murto­roolina suurempaan tietoisuuteen on vuoden 1998 elokuva Elisabet, jossa hän esitti Englannin kuningatarta Elisabet I:tä. Elokuvasta hän sai ensimmäisen Oscar-ehdokkuutensa. Blanchett on tullut tunnetuksi myös Taru sormusten herrasta -tri­logian Galadrielina. Vuonna 2005 Blanchett voitti Oscarin parhaasta nais­sivu­osasta Martin Scorsesen ohjaamasta elo­kuvasta Lentäjä, jossa hän esitti Katharine Hepburnia. Blanchett sai kolmannen Oscar-ehdokkuutensa 2007 elo­kuvasta Paljastavat merkinnät. Elo­kuvassa I’m Not There Blanchett esittää Bob Dylania viiden muun näyttelijän kanssa. Rooli toi hänelle muun muassa Oscar-, SAG- ja Golden Globe -ehdokkuudet. Hän on esiintynyt myös Steven Spielbergin elo­kuvassa Indiana Jones ja kristallikallon valtakunta ja David Fincherin elo­kuvassa Benjamin Buttonin uskomaton elämä. [lähde? ]
Yksityiselämä

Cate Blanchett on naimisissa näytelmä­kirjailija ja käsikirjoittaja Andrew Uptonin kanssa. Heillä on neljä lasta: vuosina 2001, 2003 ja 2008 syntyneet pojat sekä vuonna 2015 adoptoitu tytär.
Valikoitu filmografia

| --- | --- |
 Tie paratiisiin (1997)  Thank God He Met Lizzie (1997)  Oscar ja Lucinda – kohtalon kortti­peli (1997)  Elisabet (1998)  Ihanneaviomies (1999)  Riskirajoilla (1999)  Lahjakas herra Ripley (1999)  Mies joka itki (2000)  The Gift – enne (2000)  Bandits – pankkirosvot (2001)  Taru sormusten herrasta -tri­logia (2001–2003)  Charlotte Gray (2001)  Laivauutisia (2001)  Taivas (2002)  Veronica Guerin – totuuden puolesta (2003)  Kahvia ja tupakkaa (2003)  Kadoksissa (2003)  Steve Zissoun vedenalainen maailma (2004)  Lentäjä (2004)  Little Fish (2005)  Babel (2006) :  Jaettu Berliini (2006)  Paljastavat merkinnät (2006)  I’m Not There (2007)  Elisabet – kultainen aikakausi (2007)  Indiana Jones ja kristallikallon valtakunta (2008)  Benjamin Buttonin uskomaton elämä (2008)  Robin Hood (2010)  Hanna (2011)  Hobitti-tri­logia (2012–2014)  Blue Jasmine (2013)  The Monuments Men (2014)  Knight of Cups (2015)  Cinderella – Tuhkimon tarina (2015)  Carol (2015)  Song to Song (2017)  Thor: Ragnarök (2017)  Ocean’s 8 (2018)  Don’t Look Up (2021)  Nightmare Alley (2021)  Tár (2023)
Aiheesta muualla

Kuvia tai muita tiedostoja aiheesta Cate Blanchett Wikimedia Commonsissa
Cate Blanchett Sydneyn elo­kuva­juhlilla 2011.
Chivasso

| Chivasso |
| --- | --- |

 Chivasso
 Koordinaatit: 45°11′N, 7°53′E 
Valtio:  Italia
Alue:  Piemonte
Metropolikaupunki:  Torino
Korkeus:  183 m
Väkiluku (2011):  23 017
Aikavyöhyke:  UTC+1
 – Kesäaika:  UTC+2
 
 https://www.comune.chivasso.to.it 
Infobox OKVirheellinen NIMI-arvo: 
Chivasso (piemonteksi Civass) on kunta Italiassa Piemonten alueella sijaitsevassa Torinon metropolikaupungissa  . Vuoden 2022 alussa kunnassa oli arviolta 23 017 asukasta.
Chivasson tuomiokirkko.
François Prume

François Prume
François Prume (5. kesäkuuta 1816 Stavelot – 14. heinäkuuta 1849 Liège) oli belgialainen viulisti ja säveltäjä.
Prume syntyi urkurin pojaksi. Hän aloitti viulunsoiton 3-vuotiaana ja piti ensimmäisen julkisen konserttinsa neljä vuotta myöhemmin. Prume sai vastikään perustetussa Liègen musiikkikonservatoriossa viulunsoiton opetusta François-Antoine Wansonilta ja harmonian opetusta Louis Joseph Daussoigne-Méhulilta. Prume vietti 1830-luvun ensimmäiset vuodet François-Antoine Habeneckin opiskelijana Pariisissa. Vuonna 1833 hän saavutti suosiota esiintymisellään Leipzigissä; aikansa lehdistö vertasi häntä Niccolò Paganiniin. Palattuaan Liègeen Prume aloitti vuonna 1833 opettamisen Liègen musiikkikonservatoriossa ollessaan vasta 17-vuotias. Hän erosi tehtävistään vuonna 1839 omistautuakseen kansainväliselle kiertueuralleen Euroopassa. Hän soitti muiden muassa Franz Lisztin ja Felix Mendelssohnin kanssa.
Vuonna 1846 Prume palasi opettajaksi Liègen musiikkikonservatorioon. Hänen säveltämiinsä teoksiin kuuluvat kolme konserttoa ja La Mélancolie -pastoraali (op. 1). Prume kuoli 33-vuotiaana todennäköisesti koleraan. Stavelotin luostarissa on hänen mukaansa nimetty sali.
Aiheesta muualla

IMSLP: nuotteja
Daniel Petrie, Jr.

Daniel Petrie Jr. (s. 30. marraskuuta 1951) on yhdysvaltalainen elokuvakäsikirjoittaja ja -ohjaaja. Elokuvaohjaaja Daniel Petrien ja elokuvatuottaja Dorothea G. Petrien poika kirjoitti ensimmäisenä käsikirjoituksenaan Beverly Hills -kyttä -elokuvan, joka julkaistiin Martin Brestin ohjaamana vuonna 1984. Elokuvasta muodostui yllätyshitti, joka keräsi yli 316 miljoonan dollarin lipputulot. Tälläkin hetkellä elokuva on 150 parhaiten tuottaneen filmin joukossa, ja oli julkaisuvuotensa menestynein. Elokuva toi Petrielle Oscar-ehdokkuuden parhaasta käsikirjoituksesta.
Seuraavaa käsikirjoitustaan uransa vahvasti aloittanut Petrie hioi pitkään, ja se tuotiin valkokankaalle vasta vuonna 1987 Jim McBriden ohjaamana. Elokuva oli heikko menestys, kuten Petrien seuraavakin käsikirjoitus. Vuonna 1989 Tom Hanks -komedia Turner & Hooch käänsi Petrien onnen tuottaen yli 70 miljoonaa dollaria. Kahta vuotta myöhemmin julkaistiin Petrien esikoisohjaus Tinasotilaat, jonka hän myös kirjoitti. Suurista odotuksista huolimatta elokuva keräsi vain 15 miljoonan dollarin lipputulot. Yhdessä seitsemän muun käsikirjoittajan kanssa hän loi käsikirjoituksen seuraavaan ohjaustyöhönsä Intissä (1994), joka oli heikko menestys.
Vuonna 1997 Petrie ohjasi ensimmäistä kertaa valmiin käsikirjoituksen Dead Silence, joka päätyi suoraan televisiolevitykseen. Vuonna 2002 valmistuneen Lavastettu-trillerin Petrie sekä ohjasi että kirjoitti televisioon, joka toteutettiin yhdeksänmiljoonan dollarin budjetilla. Kyseessä oli kymmenen vuoden takaisen TV-elokuvan uusintaversio.
Oscar-ehdokkuudesta huolimatta Daniel Petrie Jr. ei ole menestynyt veljensä Donald Petrien tavoin.
Mournful Lines

| Mournful Lines> Tiedot |
| --- | --- |
Toiminnassa:  2013–2024
Tyylilaji:  alternative metal, pop-metal, melancholic rock
Kotipaikka:  Oulu
Laulukieli:  englanti
Jäsenet:  Markus Jussila - kitara, laulu  Ida-Katharina Kiljander - laulu  Matti Halonen - kosketinsoittimet  Juha Tervo - leadkitara  Sami Heiskanen - rummut  Mika Heiskanen - basso
Levy-yhtiö:  From The Depths Entertainment
Aiheesta muualla
Kotisivut
Infobox OKNimi-testi OK: 
Mournful Lines oli vuonna 2013 Oulussa perustettu kuusihenkinen metalliyhtye. Yhtyeen perusti laulaja-kitaristi Markus Jussila. Yhtye on uransa aikana julkaissut omakustanteena kaksi studioalbumia sekä useamman singlen oman yhdistyksensä ML Sounds Ry:n kautta. Yhtye solmi maailmanlaajuisen promootiosopimuksen yhdysvaltalaisen levy-yhtiön From The Depths Entertainmentin kanssa lokakuussa 2020.
Historia

Vuoden 2012 lopulla yhtyeen laulaja-kitaristi Markus Jussila löysi muusikoiden.net-sivuston kautta jäsenet, joiden kanssa ensimmäiset treenit pidettiin jo vuoden 2013 tammikuussa. Siitä lähtien yhtye on keikkaillut tasaiseen tahtiin ympäri suomea. Debyyttialbumi Beneath Lies the Sorrow ilmestyi vuonna 2015. Seuraaja Versatility julkaistiin huhtikuussa 2018. Saman vuoden helmikuussa yhtyeen laulaja-kitaristi Markus Jussila ja kosketinsoittaja Matti Halonen järjestivät kiusaamisenvastaisen hyväntekeväisyystapahtuman Oulussa, jonka tuotot ohjattiin Tyttöjen Talolle Ouluun. Vuoden 2019 keväällä yhtye osallistui Untorock 2020 -bändikilpailuun, sijoittuen toiseksi. Tämän kilpailun myötä yhtye solmi managerisopimuksen oululaisen ohjelmapalveluita tuottavan yrityksen Oulun Ohjelmapalvelut Oy:n kanssa. Yhtyeen single "Marionette" julkaistiin lokakuussa 2020. Yhtye soitti ensimmäiset Suomen festarikeikkansa kesällä 2021. Vuoden 2022 ensimmäinen single julkaistiin 11. maaliskuuta ja se kantaa nimeä "All The Anger". Syksyllä 2022 yhtye julkaisi uuden kappaleen yhteistyöprojektina ja siinä kuullaan laulussa Antti Railiota. Viimeisen keikkansa yhtye teki vuonna 2022 Helsingissä Raskasta Apua Ukrainaan hyväntekeväisyystapahtumassa.
Diskografia > Studioalbumit

Beneath Lies the Sorrow (2015)
Versatility (2018)
Diskografia > Singlet

In Autumn's Embrace (2015)
Confine Me (2015)
See Through (2018)
Fallen Out (2018)
Envy (2018)
Marionette (2020)
Pale Dead Walls (2021)
Unknown Heaven Sent (2021)
All The Anger (2022)
Tomorrows Dream (2022)
Love Is Cruel (2022)
Enemy (2023)
Nails In My Heart (2023)
Fairytale Gone Bad (2023)
The Name of the Game (2023)
Bastard Queen (2024)
Saara Widbom

| Saara Widbom> Henkilötiedot |
| --- | --- |
Syntynyt: 1984 (ikä 39–40)
Näyttelijä
Taiteilijanimet:  Saara Ylitalo
Aktiivisena:  1988–
Merkittävät roolit:  Liisa Tähtinen (Blondi tuli taloon) Lilli Abrahamsson (Ihmeidentekijät & Parhaat vuodet)
Aiheesta muualla
IMDb 
Elonet
Saara Kerttu Elina Widbom (o.s. Ylitalo) (s. 1984) on suomalainen näyttelijä. Suuren yleisön tietoisuuteen hän tuli Liisa Tähtisen roolistaan 1990-luvun menestyssarjassa Blondi tuli taloon (1994–1995). Myöhemmin hän näytteli Lilli Abrahamssonia televisiosarjoissa Ihmeidentekijät (1996–1998) ja Parhaat vuodet (2000–2002). Hän on näytellyt myös Tampereen Komediateatterissa sekä Rauman Kaupunginteatterissa.
Widbom opiskeli Suomen Teatteriopistossa Tampereella ja teki jonkin aikaa näyttelijäntöitä freelancerina. Hän haki myös Teatterikorkeakouluun ja Teatterityön tutkinto-ohjelma Nätyyn Tampereelle, mutta ei päässyt niihin opiskelemaan.
Syksyllä 2005 hän toimi juontajana Nelosella esitetyssä peliohjelmassa Play. Vuosina 2015–2017 Widbom vieraili Salatut elämät -sarjassa lääkäri Romppaisen roolissa.
Saaran vanhemmat ovat näyttelijä-ohjaaja Elina Halttunen ja lääkäri Veli Ylitalo. Hänellä on kolme sisarusta, joista sisko Johanna on myös näyttelijä. Hänen tätinsä on näyttelijä Marjukka Halttunen sekä isovanhemmat näyttelijät Hilkka Helinä ja Kaarlo Halttunen.
Widbom oli ammatiltaan kokki, mutta kouluttautui myös lähihoitajaksi ja työskentelee (keväällä 2020) varhaiskasvatuksen parissa asukaspuistossa Espoossa, jossa hän puolisonsa kanssa myös asuu.
Filmografia > Lyhytelokuvat

| Vuosi | Lyhytelokuva |
| --- | --- |
2013: Sisällä
Filmografia > Televisiosarjat

| Vuosi | Sarja | Rooli |
| --- | --- | --- |
| 1988 | Rikas ja kunniallinen | Saara |
| 1994–1995 | Blondi tuli taloon | Liisa Tähtinen |
| 1996–1998 | Ihmeidentekijät | Lilli Abrahamsson |
| 1997 | Blondi tuli taloon – Sattui kerran kesällä | Liisa Tähtinen |
| 2000–2002 | Parhaat vuodet | Lilli Abrahamsson |
| 2003 | Kuumia aaltoja | Jutan asiakas |
| 2015, 2016, 2017 | Salatut elämät | lääkäri Romppainen |
Aiheesta muualla

Saara Widbom Internet Movie Databasessa. (englanniksi)
Saara Widbom Elonetissä.
Saara Ylitalo Elonetissä.
Iltalehti.fi: Blondi tuli taloon -sarjan lapsitähtenä loistanut Saara: ”Oli ihana palata lapsuuteni rooliin”
Daniel Plaza

| Mitalit> Maa:   Espanja.Miesten yleisurheilu. Olympialaiset  | Mitalit> Maa:   Espanja.Miesten yleisurheilu. Olympialaiset  | Mitalit> Maa:   Espanja.Miesten yleisurheilu. Olympialaiset  | Maa:   Espanja> Miesten yleisurheilu. |
| --- | --- | --- | --- |
|  Kultaa | Barcelona 1992 | 20 km kävely |  |
| MM-kilpailut  | MM-kilpailut  | MM-kilpailut  |  |
|  Pronssia | Stuttgart 1993 | 20 km kävely |  |
| EM-kilpailut  | EM-kilpailut  | EM-kilpailut  |  |
|  Hopeaa | Split 1990 | 20 km kävely |  |
Daniel Plaza Montero (s. 3. heinäkuuta 1966 Barcelona, Katalonia, Espanja) on espanjalainen 20 kilometrin kävelijä.
Plaza saavutti hopeaa vuonna 1990 Splitin Euroopan-mestaruuskisoissa. Vuonna 1992 hän voitti olympiakultaa Barcelonassa ja seuraavana vuonna saavutti Stuttgartin MM-kilpailuista pronssimitalin.
Daniel Pipes

Daniel Pipes
Daniel Pipes (s. 9. syyskuuta 1949 Boston, Massachusetts) on Lähi-idän tutkimukseen erikoistunut yhdysvaltalainen historioitsija. Hän syntyi juutalaiseen sukuun Richard Pipesin poikana; molemmat vanhemmat olivat muuttaneet Puolasta.
Pipes on Middle East Forumin johtaja. Hän on yhtenä maansa tunnetuimmista islamtutkijoista saanut ajatuksillaan osakseen sekä ylistystä että ankaria vastalauseita. Hänelle myönnettiin vuoden 2006 Guardian of Zion Award.
Pipes on tullut tunnetuksi ääri-islamin äänekkäänä kriitikkona. Hän on kirjoituksissaan useasti maininnut ilmiön olevan "ongelma" ja maltillisen islamin "ratkaisu".
Aiheesta muualla

Kotisivut (englanniksi)
Lipa

| Lipa |
| --- | --- |

 fiLipa 
 50°39′54″N, 20°33′40″E 
Väestö
Väkiluku (2011):  244
Lipa on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin yhdeksän kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan Lipassa asui 244 asukasta.
Käännös suomeksi
Brzegi

| Brzegi |
| --- | --- |

 fiBrzegi 
 50°44′24″N, 20°24′11″E 
Väestö
Väkiluku (2011):  505
Brzegi on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kuuden kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 505 asukasta.
Käännös suomeksi
Chiusi-maalari

| Chiusi-maalari |
| --- | --- |
 Sileenit ja mainadit viininkorjuussa. Yksityiskohta Chiusi-maalarin maalaamasta kyliksistä, n. 520–510 eaa.
Henkilötiedot
Syntynyt: 500-luku eaa.
Kuollut: 500-luku eaa.?
Ammatti:  vaasimaalari
Taiteilija
Aktiivisena:  n. 520–510 eaa.
Taidesuuntaus:  mustakuviokeramiikka
Chiusi-maalari oli antiikin kreikkalainen vaasimaalari, joka maalasi mustakuviokeramiikkaa. Hän toimi arkaaisella kaudella noin vuosina 520–510 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen teoksistaan on museossa Chiusissa.
Chiusi-maalari oli osa viimeisten merkittävämpien mustakuviomaalareiden niin kutsuttua Leagros-ryhmää. Hän maalasi monenlaisia vaasityyppejä, kuten amforoita, hydrioita ja krateereja. Eräs hänen suosimistaan aiheista oli Herakleen ja Tritonin taistelu.
Teoksia

Krateeri, n. 520 eaa.
Amfora, n. 520–510 eaa.
Amfora, n. 510 eaa.
Amfora, n. 510 eaa.
Akhilleus, Aias ja Athene. Yksityiskohta amforasta, n. 510 eaa.
Mikko Reitala

| Mikko Reitala |
| --- | --- |
 Mikko Reitala Tampereen kirjamessuilla 2009.
Henkilötiedot
Koko nimi:  Mikko Samuli Reitala
Syntynyt: 12. marraskuuta 1964 (ikä 59) Helsinki
Ammatti:  Näyttelijä
Näyttelijä
Aktiivisena:  1988–
Merkittävät roolit:  Lasse Fjält (Insiders) Pirilä (Cyclomania) Matti Vanhanen (Pääministeri) Kurt Metto (Vares – Huhtikuun tytöt)
Aiheesta muualla
IMDb 
Elonet
Mikko Samuli Reitala (s. 12. marraskuuta 1964 Helsinki) on suomalainen näyttelijä, käsikirjoittaja ja kirjailija. Hän valmistui Teatterikorkeakoulusta vuonna 1989, minkä jälkeen hän näytteli pari vuotta Turussa. Sieltä hän palasi Helsinkiin vastaperustettuun Q-teatteriin.
Reitala on ohjannut ja käsikirjoittanut Q-teatterille muun muassa näytelmän Henki lakkaa kulkemasta (1996) sekä ohjannut useita näytelmiä, kuten Decamerone (1999).
Reitala esitti keskustapoliitikko Matti Vanhasta elokuvassa Pääministeri (2009). Hän on näytellyt myös monissa muissakin suomalaisissa elokuvissa ja televisiosarjoissa, muun muassa elokuvissa Insiders (1989), Cyclomania (2001) ja Vares – Huhtikuun tytöt (2011) sekä televisiosarjoissa Kovaa maata (1994–1997), Mogadishu Avenue (2006) ja Tauno Tukevan sota (2010). Käsikirjoittajana hän on ollut muun muassa televisiosarjoissa Ihana mies (1999), Kaunis mies (2003) ja Rikas mies (2004).
Reitalan esikoisromaani Päähenkilö julkaistiin vuonna 2005.
Reitala kuuluu Rinteen taiteilijasukuun: hänen äitinsä oli näyttelijä Tiina Rinne ja isänsä taidehistorioitsija Aimo Reitala. Mikko Reitalan veli on lääkäri Janne Reitala.[lähde? ]
Teokset

Päähenkilö, Otava, 2005
Tähtihetki, Otava, 2009
Filmografia > Elokuvat

| Vuosi | Elokuva / TV-elokuva / Lyhytelokuva | Rooli |
| --- | --- | --- |
| 1988 | Me kaksi | Lefa |
| 1989 | Insiders | Lasse Fjält |
| 1990 | Aino Ackté | Mies Reenkola |
| 1992 | Panodraama | Eiri |
| 1992 | Pilkkuja ja pikkuhousuja | Tomi Rusko |
| 1992 | Räpsy & Dolly eli Pariisi odottaa | saksalainen |
| 1992 | Takapihan sankarit | poikakoulun opettaja |
| 1993 | Liituraita Leo | tv-toimittaja |
| 1994 | Rondaus | myyjä |
| 1994 | Kaikki pelissä | Erkki Ristamäki |
| 1995 | Maa jossa kuolemaa ei ole |  |
| 1995 | Lipton Cockton in the Shadows of Sodoma  | homomies Sex Shopin alakerrassa |
| 1997 | Minerva | Mauri Merikari |
| 2000 | Hylätyt talot, autiot pihat | majuri Malm |
| 2000 | Pako punaisten päämajasta | Aarne Orjatsalo |
| 2001 | Cyclomania | Pirilä |
| 2005 | Mental Sport | Peter Murtoja |
| 2009 | Kuulustelu | Anthoni |
| 2009 | Pääministeri | Matti Vanhanen |
| 2011 | Vares – Huhtikuun tytöt | Kurt Metto |
| 2018 | Suomen hauskin mies | pastori |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 1989 | Seitsemän veljestä | Toukolainen |
| 1989 | Hellapoliisit | Simo |
| 1994 | Kovaa maata | lääkäri |
| 1995 | Kotikatu | juristi |
| 2002 | Hämmentäjien kuningas |  |
| 2002 | Tummien vesien tulkit | Klaus Siren |
| 2006 | Mogadishu Avenue | rehtori |
| 2010 | Tauno Tukevan sota | majuri Palokangas |
| 2012 | Kotikatu | lääkäri |
Filmografia > Käsikirjoitukset

| Vuosi | Elokuva / Televisiosarja |
| --- | --- |
1999: Ihana mies
2002: Hämmentäjien kuningas
2003: Kaunis mies
2004: Rikas mies
2004: Me Stallarit
2009: Juurikasvua
2009: Savuna ilmaan
2010: Nuoret nerot
2011–2012: Kotikatu
2011: Risto
Aiheesta muualla

Mikko Reitala Elonetissä.
Mikko Reitala Internet Movie Databasessa. (englanniksi)
Brzeźno

| Brzeźno |
| --- | --- |
 fiBrzeźno 
 50°42′50″N, 20°25′34″E 
Väestö
Väkiluku (2011):  185
Brzeźno on kylä Sobkówin kunnassa Jędrzejówin piirikunnassa Świętokrzyskien voivodikunnassa Puolassa. Kylä sijaitsee noin kolmen kilometrin päässä Sobkówin kunnan hallintokeskuksesta, Sobkówin kylästä. Vuoden 2011 väestönlaskennan mukaan kylässä asui 185 asukasta.
Käännös suomeksi
Asko Sahlman

| Asko Sahlman> Henkilötiedot |
| --- | --- |
Syntynyt: 25. tammikuuta 1955 Liperi
Kuollut: 17. syyskuuta 2011 (56 vuotta) Lempäälä
Ammatti:  näyttelijä
Näyttelijä
Aktiivisena:  1984–2011
Merkittävät roolit:  Hannes Säkkijärvi   (Ihmisten puolue)   Pentti Juurikkala   (Maalaiskomediat)
Aiheesta muualla
IMDb 
Elonet
Asko Sahlman (25. tammikuuta 1955 Liperi – 17. syyskuuta 2011 Lempäälä) oli suomalainen näyttelijä. Teatterityön lisäksi hän näytteli muun muassa suositussa Maalaiskomedia-sarjassa. Hän teki uraa myös Virossa.